Evropsko prvenstvo u nogometu 1976.
Evropsko prvenstvo u nogometu 1976. je bilo peto po redu Evropsko prvenstvo u nogometu. Finalno takmičenje se odigalo u Jugoslaviji na kojem su učestvovale četiri reprezentacije. Čehoslovačka je u finalnoj utakmici bila uspješnija od Zapadne Njemačke nakon boljeg izvođenja jedanaesteraca. Ovo je bilo prvo finale Evropskog prvenstva koje je odlučeno izvođenjem jedanaesteraca. U regularnom dijelu utakmice rezultat je završen rezultatom 2-2 dok u produžecima nije bilo golova. Golove u finalu su postigli Ján Švehlík u 8. minuti i Karol Dobiaš u 25. minuti utakmice za Čehoslovačku te Gerd Müller u 28. minuti i Bernd Hölzenbein u 89. minuti za Zapadnu Njemačku. Utakmica je odigrana pred 30.790 gledalaca. Glavni sudija utakmice je bio Sergio Gonella. Treće mjesto na prvenstvu osvojila je Holandija koja je bila uspješnija od Jugoslavije rezultatom 3-2.